**ОБЯВА**

**МЕСТНА ИНИЦИАТИВНА ГРУПА - ЛОМ**

**открива процедура за подбор на проектни предложения**

**с един краен срок за кандидатстване BG06RDNP001-19.413 по мярка 6 „Инвестиции за проучване, развитие и популяризиране на културното, историческото и природно наследство и бит на територията на МИГ-ЛОМ“ от Стратегията ВОМР на МИГ-ЛОМ**

Сдружение „Местна инициативна група - Лом” открива процедура за подбор на проектни предложения BG06RDNP001-19.413"МИГ-ЛОМ по мярка 6 „Инвестиции за проучване, развитие и популяризиране на културното, историческото и природно наследство и бит на територията на МИГ-ЛОМ“

**Оперативна програма:** ПРОГРАМА ЗА РАЗВИТИЕ НА СЕЛСКИТЕ РАЙОНИ 2014 -2020Г.

**Приоритетна ос** : МЯРКА 19 ВОДЕНО ОТ ОБЩНОСТИТЕ МЕСТНО РАЗВИТИЕ Подмярка 19.2 „Прилагане на стратегии за Водено от общностите местно развитие“ от Програмата за развитие на селските райони за периода 2014 – 2020 г.

**Основната цел на процедурата:**

Мярка 6 се съотнася към Приоритет 2 на Стратегията за ВОМР на МИГ ЛОМ „Подобряване средата на живот в МИГ ЛОМ“, към специфична цел 2.2. от Стратегията „Съхраняване на богатия културен живот, пълноценно включен в развитието на местната икономика“.

Основна цел на мярката: Насърчаване развитието на туризма, чрез инвестиции в материалното културно и природно наследство и съхранение и опазване на нематериалното културно и природно наследство.

**Специфична цел 1:** Подкрепа на читалищните дейности и развитие на нови функции в тях, както и обогатяване на културния календар на община Лом.

**Специфична цел 2:** Съхранение на местната идентичност и култура, чрез възстановяване, опазване и развитие на местното културно наследство и традиции, и съхранение на природното наследство.

**Специфична цел 3:** Извършване на проучвателни, консервационно-възстановителни дейности, експониране, социализация (осигуряване на достъп) и маркетинг на обектите на културно-историческото наследство.

Важен акцент в мярката ще бъдат младите хора и въвличането им в дейности по опознаване на местните традиции, опазване на нематериално културно наследство и насърчаване на екологичната култура за опазване на природното наследство.

Процедурата за безвъзмездна финансова помощ **се реализира с финансовата подкрепа на Европейския земеделски фонд за развитие на селските райони.**

**1. НАИМЕНОВАНИЕ НА МЯРКАТА ОТ СТРАТЕГИЯТА ЗА ВОМР**

Мярка 6 „Инвестиции за проучване, развитие и популяризиране на културното, историческото и природно наследство и бит на територията на МИГ-ЛОМ“

**2. ДОПУСТИМИ КАНДИДАТИ**

* Община Лом
* Юридически лица с нестопанска цел (ЮЛНЦ), регистрирани по Закона за юридическите лица с нестопанска цел;
* Юридически лица, регистрирани по Търговския закон;
* Читалища, регистрирани по Закона за народните читалища

**Допустими са само кандидати със седалище на територията на МИГ ЛОМ.**

**3. ДОПУСТИМИ ДЕЙНОСТИ**

* Проучване, изучаване и съхранение на местните идентичности - култура, бит, типични местни храни, типични местни продукти, музика и изобразително изкуство, история, традиционни занаяти, обичаи и ритуали, неписана и писана традиция;
* Организиране и провеждане на временни и постоянни тематични изложби /етнографски, археологически, типични местни храни, типични местни продукти, занаятчийски продукти и др./, свързани с културното наследство и местните идентичности на територията;
* Проучвания и изработване на материали във връзка с документиране и/или изследване, и/или промотиране на материалното и/или нематериалното културно наследство - Разработване и разпространение на видео материали;
* Разработване и разпространение на информационни материали (брошури, тематични изследвания, снимки, каталози и др.);
* Разработване и представяне на макети, възстановяване на елементи от традиционни костюми или предмети от традиционния бит;
* Подготовка, организация и провеждане на местни празници – събори, панаири, фестивали и др.;
* Подготовка за извършване на проучвания и съхранение на археологическите паметници на територията;
* Дейности по съхраняване, идентифициране, възстановяване и обновяване на природното и културно наследство на територията;
* Инвестиции в нематериално културно наследство: изследване, документиране и съхраняване на елементи от него, в т.ч. местния фолклор, опазване на мемориални и природни пространства;
* Дейности, насочени към развитие на спорта (спортни събития и др.);
* Дейности за популяризиране на културното наследство извън територията;
  + Насърчаване на екологичната култура за опазване на природното наследство на селата.

**4. ДОПУСТИМИ РАЗХОДИ**

Допустими за подпомагане са следните разходи:

* Разходи за проучвания и информационни дейности, свързани с популяризиране на нематериалното културно наследство – изработка на рекламни материали, промоционални клипове, пътеводители и други рекламни дейности, свързани с материалното културно наследство.
* Разходи за организация и провеждане на различни мероприятия/ събития във връзка с местни културни обичаи и традиции - /фестивали, събори, празници, обичаи/ и други, свързани с местното културно наследство, дейности за популяризиране на нематериалното културно наследство, конкурси, изложби, проучвания на местното нематериално културно наследство, в т.ч. краеведски изследвания и отпечатване на материали (дипляни, книги, пътеводители и др.), организация и провеждане на спортни събития и др., в т.ч. хонорари, средства за награден фонд, командировки, възнаграждения за лектори/ жури, канцеларски материали за целите на проекта (покани, афиши, обяви и др.) и др.
* Разходи за закупуване на традиционни фолклорни костюми за самодейно колективи към читалищата, работещи в сферата на съхраняване на местните традиции и обичаи.
* Закупуване на оборудване и обзавеждане (вкл. озвучителна и др.техника), свързано с предвидените в проектите събития.
* Разходи за опазване на природното наследство – меки мерки, свързани с насърчаване на екологичната култура за опазване на природното наследство – информационни кампании сред населението, организиране и провеждане на открити уроци за деца и ученици, еко-излети, семинари, клубове, кръжоци, конкурси други дейности, насочени към младите хора за повишаване на тяхната екологична култура за опазване на природното наследство, информационни и рекламни материали, семинари, изследвания за биоразнообразието и др.
* Проучвания и изработване на материали във връзка с идентификация и/или документиране и/или изследване, и/или съхраняване на елементи от нематериалното културно наследство;
* Разходи, свързани с проучване, провеждане на археологически разкопки, консервиране и/или възстановяване на паметници на културата с местно значение и осигуряване на достъп до тях;
* Популяризиране, и съхранение на културното наследство (например провеждане на различни мероприятия във връзка с местни културни обичаи и традиции - фестивали, събори и други събития, свързани с местното културно наследство, организиране на изложби, семинари и др.); информационни дейности - реклама, плакати, статии, радио и ТВ предавания за нематериалното културно наследство; неформални способи за предаване на знанията и информацията за местното културно наследство (напр. предаване на знания и умения, техники и технологии, свързани с опазването и развитието на традиционните занаяти и др.).

**5. ПЕРИОД ЗА ПРИЕМ И МЯСТО ЗА ПОДАВАНЕ НА ПРОЕКТНИ ПРЕДЛОЖЕНИЯ**

Втори краен срок:

Начален срок за подаване на проектните предложения: 06.10.2021

Краен срок за подаване на проектни предложения: до 16.30 часа 30.11.2021

**Място на подаване на проектните предложения:** Подаването на проектно предложение по настоящата процедура се извършва по изцяло електронен път чрез Информационната система за управление и наблюдение на Структурните инструменти на ЕС в България (ИСУН 2020) единствено с използването на Квалифициран електронен подпис (КЕП), чрез модула „Е-кандидатстване“ на следния интернет адрес: [https://eumis2020.government.bg](https://eumis2020.government.bg/).

**6. БЮДЖЕТ НА ПРИЕМА**

Общ размер на БФП 80 029.30 лв. (100 %), от които средства от ЕЗФРСР 72026,37 лв. (90%) и национално съфинансиране 8 002,93 лв. (10%)

**7. МИНИМАЛЕН И МАКСИМАЛЕН РАЗМЕР НА ФИНАНСОВАТА ПОМОЩ ПРЕДОСТАВЯНА ЗА ПРОЕКТ**

Всеки кандидат може да кандидатства за безвъзмездна финансова помощ като изготвеният от него проект трябва да се вмества в следните минимални и максимални граници:

* **Минимален размер** на безвъзмездната финансова помощ: **3 000 лв.**
* **Максимален размер** на безвъзмездната финансова помощ: **100 000 лв.**

**Процент на съфинансиране:**

Процентът на съфинансиране съгласно Стратегията за ВОМР на МИГ ЛОМ е в зависимост от юридическия статус на получателя на финансовата помощ и от вида на проекта (не/генерира приходи) и е както следва:

- до 100 на сто - когато получател е публично лице, читалище или юридическо лице с нестопанска цел и проектът не генерира приход

- до 70 на сто - когато получател е публично лице и проектът генерира приход

- до 60 на сто - когато получател е частно лице

- до 70 на сто - когато получател е частно лице и проектът е в обществена полза

Размерът на финансовата помощ за проекти, които след извършване на инвестицията ще генерират нетни приходи се определя въз основа на анализ „разходи-ползи“. Разликата между пълния размер на допустимите за финансово подпомагане разходи и размера на финансовата помощ определен въз основа на анализ „разходи-ползи“ се осигурява от кандидата, като участието на кандидата може да бъде само в парична форма.

1. **КРИТЕРИИ ЗА ИЗБОР НА ПРОЕКТНИ ПРЕДЛОЖЕНИЯ И ТЯХНАТА ТЕЖЕСТ**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Постъпилите проектни предложения се оценяват в съответствие със следните критерии за подбор:   |  | **КРИТЕРИИ ЗА ИЗБОР** | **Максимален брой точки** | | --- | --- | --- | | 1 | Значимост/въздействие на проекта   * Проектът има регионално или надрегионално въздействие – 15 т. * Проектът има местно значение – 10 т. | 15 | | 2 | Проектът предвижда дейности/мерки, които предоставят възможности за нова за територията форма на използване на природните ресурси и/или културно-историческото наследство за територията на МИГ или за населеното място, в което се реализира | 5 | | 3 | Проектът включва участието на лица от уязвими общности, в т.ч. роми и/или деца и младежи до 29 г. възраст и/или лица с увреждания | 9 | | 4 | Дейностите по проекта пресъздават уникалните местни изделия и културното наследство по иновативен и нетрадиционен начин, отразяващ съвременните методи за анимация в туризма | 8 | | 5 | Дейностите предвиждат разнообразяване на туристическите дейности или създаване на нов туристически продукт/услуга | 7 | | 6 | Проектът е свързан с развитие на културен или екологичен туризъм | 6 | | 7 | Проектът надгражда резултатите от предишен проект | 5 | | 8 | Кандидатът е юридическо лице с нестопанска цел или Читалище | 15 | | 9 | Дейностите по проекта мотивират местната общност да участва и инициира съвместни дейности, свързани с опознаването, съживяването и популяризирането на автентични местни традиции, фолклор и занаяти. | 5 | | 10 | Дейностите по проекта съхраняват и опазват културно-историческо наследство на територията или проучват значимостта на нови и съществуващи ценности. | 10 | |  | **ОБЩО**  \*Максимален брой точки, които може да събере проект по тази мярка е 85. Подпомагат се проекти, които са получили минимален брой от 10 точки по критериите за подбор. (Минималният праг точки е въведен съгласно Минималните изисквания към реда за оценка на проектни предложения и е определен с Решение №1 и №2 по 2т./Протокол№13 от 13.09.2018 г. на УС на МИГ ЛОМ.  Ще бъдат финансирани проектите в рамките на бюджета по приема, а проектите с равен брой точки, за които не достигат средства, ще бъдат отхвърлени. с Решение №1 и №2 по 2т./Протокол№13 от 13.09.2018 г. на УС на МИГ ЛОМ. | **85** | |

**9. ЛИЦА ЗА КОНТАКТ И МЯСТО ЗА ДОСТЪП ДО ПОДРОБНА ИНФОРМАЦИЯ**

Лице за контакт: В.Ценова –експерт стратегия, GSM 0877944759; GSM 0888252701 е-mail: office@miglom.org

Пълният пакет документи за кандидатстване са публикувани на следните интернет адреси:

* в ИСУН - <https://umis2020.government.bg/bg/s/Procedure/Active>
* на сайта на МИГ ЛОМ [www.http://miglom.org](http://www.http://miglom.org);
* информация за процедурата се предоставя и на сайта на Единния информационен портал за обща информация за управлението на Структурните фондове и Кохезионния фонд на Европейския съюз в Република България - https://www.eufunds.bg

Кандидат в процедура може да иска разяснения по документите за кандидатстване в срок до три седмици преди изтичане на срока за кандидатстване ( 08.11.2021 г., вкл.) чрез ИСУН 2020 „Разяснения по процедурата“ Разясненията се публикуват в ИСУН 2020 в срок до 10 дни от получаването на искането за разяснение, но не по-късно от две седмици преди изтичането на срока за кандидатстване.

**10. НАЧИН ЗА ПОДАВАНЕ НА ПРОЕКТНИ ПРЕДЛОЖЕНИЯ**

Подаването на проектно предложение по настоящата процедура се извършва само по електронен път чрез попълване на електронен формуляр в Информационната система за управление и наблюдение на Структурните инструменти на ЕС в България **(ИСУН 2020)**<https://umis2020.government.bg/bg/s/Procedure/Active>